**OPIS POSLOVA**

Koordinator projekta – referent

Opis radnog mjesta s približnim postotkom vremena koji je potreban za obavljanje svakog posla pojedinačno:

* Surađuje na poslovima provedbe projekata 20%
* Sudjeluje u organizaciji i pripremi popratnih materijala te izrađuje bilješke 20%
* Obavlja poslove provedbe aktivnosti, uključujući organizaciju radionica 20%
* Izrađuje nacrte izvješća i akata vezanih uz administriranje i upravljanje programima i projektima 20%
* Obavlja stručne poslove vezane uz aktivnosti suradnje s drugim općinama i sa županijom, uz češći nadzor, opće i specifične upute pročelnika 10%
* Odgovoran je za materijalne resurse s kojima radi i ispravnu primjenu metoda rada, postupaka i stručnih tehnika 5%
* Obavlja i druge, manje složene poslove, s ograničenim brojem međusobno povezanih zadaća iz djelokruga upravnog tijela uz nadzor i upute pročelnika 5%

**PODACI O PLAĆI**

Koordinator projekta – referent

Mjerila za obračun plaće radnog mjesta propisani su temeljem Zakona o plaćama u lokalnoj i područnoj (regionalnoj) samoupravi („Narodne novine“, broj 28/10), Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“, broj 74/10 i 125/14) i Odluke o koeficijentima za obračun plaće službenika i namještenika Jedinstvenog upravnog odjela općine Donji Andrijevci („Službeni vjesnik Brodsko – posavske županije“, broj 11/16 , 4/19 i 31/20).

Plaće i druga primanja službenika i namještenika JUO utvrđuju se na način propisan Zakonom o plaćama u lokalnoj i područnoj (regionalnoj) samoupravi („Narodne novine“, broj 28/10), Odlukom o osnovici za obračun plaća službenika i namještenika u upravnim tijelima Općine Donji Andrijevci, Odlukom o koeficijentima za obračun plaća službenika i namještenika u upravnim tijelima Općine Donji Andrijevci te ovom Odlukom. Plaću koordinatora projekta čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za izračun plaće uvećan za 0,5 % za svaku navršenu godinu radnog staža.